Τομ Πόστον

Ο Τόμας Γκόρντον Πόστον (αγγλ. Thomas Gordon Poston, 17 Οκτωβρίου 1921 – 30 Απριλίου 2007) ήταν Αμερικανός ηθοποιός, που εμφανίσθηκε σε πολλούς τηλεοπτικούς ρόλους από τη δεκαετία του 1950 μέχρι τις αρχές του 21ου αιώνα: αναφέρεται ότι είχε εμφανισθεί σε περισσότερες κωμικές σειρές από οποιονδήποτε άλλο Αμερικανό ηθοποιό. Ως πιο αξιοσημείωτος ρόλος του αναφέρεται εκείνος του Τζωρτζ Άτλυ τη δεκαετία του 1980, στην κωμική σειρά καταστάσεων του CBS Newhart, για τον οποίο προτάθηκε τρεις φορές για Βραβεί Έμμυ. Εκτός αυτών είχε μερικούς ρόλους σε κινηματογραφικές ταινίες, ενώ εμφανιζόταν συχνά και στο θέατρο, καθώς και σε τηλεοπτικά παιχνίδια.

Ο Πόστον γεννήθηκε στο Κολόμπους και γονείς του ήταν ο Τζωρτζ και η Μάργκαρετ Πόστον. Ο πατέρας του ήταν χημικός τροφίμων και είχε ποτοπωλείο.«Tom Poston spreads holiday cheer», Chippewa Herald-Telegram, 23 Δεκεμβρίου 1989, σελ. C2

Μετά το σχολείο, ο Τομ Πόστον σπούδασε στο Κολλέγιο Bethany, στη Δυτική Βιρτζίνια, αλλά δεν απεφοίτησε ποτέ. Το 1941 κατατάχθηκε στην τότε Αεροπορία Στρατού των ΗΠΑ και πέταξε ως πιλότος στον Β΄ Παγκόσμιο Πόλεμο, πάνω από τη Β. Αφρική, την Ιταλία, τη Γαλλία και την Αγγλία, ενώ έρριξε και αλεξιπτωτιστές κατά τη Μάχη της Νορμανδίας.

Μετά την απόλυσή του από την αεροπορία ο Πόστον άρχισε να σπουδάζει ηθοποιία στη Νέα Υόρκη, αποφοιτώντας από την Αμερικανική Ακαδημία Δραματικών Τεχνών.

Παραπομπές

Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί θεάτρου
Κατηγορία:Αμερικανοί πιλότοι